Turvallisuus kuuluu kaikille – päihteet puhututtavat Espoossa
Säkerhet angår oss alla – alkohol och droger är ett hett samtalsämne i Esbo
Safety is everyone's responsibility – substance abuse is a hot topic in Espoo
Länsi-Uudenmaan Keskustan aluevaltuustoryhmä
Centerpartiets regionfullmäktigegrupp i Västra Nyland
The Center Party’s Regional Council Group in Western Uusimaa
Länsi-Uudenmaan Keskustan aluevaltuustoryhmä järjestää avoimen keskustelutilaisuuden.
Centerpartiets regionfullmäktigegrupp i Västra Nyland anordnar ett öppet diskussionsmöte på finska.
The Center Party’s Regional Council Group in Western Uusimaa is organizing an open discussion event in Finnish.
To 28.5. klo 18 Päihteiden käyttö ja siihen liittyvät ilmiöt näkyvät yhä vahvemmin arjessa – niin yksilöiden hyvinvoinnissa, perheiden tilanteissa kuin yhteisöjen turvallisuudessa. Vaikka valtaosa ihmisistä elää turvallista arkea, päihdehaitat ja niihin kytkeytyvät ilmiöt herättävät kasvavaa huolta myös Länsi-Uudellamaalla. Länsi-Uudenmaan Keskustan aluevaltuustoryhmä järjestää avoimen keskustelutilaisuuden Espoossa, Sellon kirjastossa. Tilaisuus kokoaa yhteen asiantuntijoita, päättäjiä ja käytännön työn tekijöitä tarkastelemaan päihdeilmiötä monesta näkökulmasta. Tavoitteena on tarjota ajankohtaista tietoa, jakaa kokemuksia kentältä sekä ennen kaikkea etsiä konkreettisia keinoja hyvinvoinnin ja turvallisuuden vahvistamiseksi. Keskustelussa nousevat esiin muun muassa ennaltaehkäisy, palveluiden saavutettavuus, päihteiden käytön taustatekijät sekä eri toimijoiden välinen yhteistyö. Turvallisuus ei synny yksin viranomaistoiminnasta, vaan se rakentuu yhteisistä teoista ja vastuusta. Asiantuntijat Marjut Frantsi-Lankia aluevaltuustoryhmän puheenjohtaja Länsi-Uudenmaan hyvinvointialue Tilaisuuden avaus ja juonto. Frantsi-Lankia esittelee ajankohtaisen yleiskuvan Länsi-Uudenmaan tilanteesta. Huume- ja päihdeilmiöiden lisääntyminen näkyy kunnissa monella tasolla, ja taustalla on useita tekijöitä. Poliisin, terveydenhuollon ja järjestöjen havainnot viittaavat samaan suuntaan: ilmiö on monisyinen ja vaatii laajaa yhteistyötä sekä palveluiden toimivuuden tarkastelua eri ikäryhmien näkökulmasta. Anni Lamminsalo mielenterveys- ja päihdepalveluiden apulaisylilääkäri Länsi-Uudenmaan hyvinvointialue Lamminsalo tuo keskusteluun lääketieteellisen ja palvelujärjestelmän näkökulman. Hän tarkastelee aihetta palvelujärjestelmän näkökulmasta keskittyen nuorten päihteiden käyttäjien palveluihin luoden katsauksen nykytilanteeseen sekä tuoden näkökulmia palveluiden kehittämiseen yhteistyössä eri tahojen kanssa. Tuija Tuormaa ehkäisevän työn asiantuntija Länsi-Uudenmaan hyvinvointialue Tuormaa vastaa hyvinvointialueella ehkäisevästä päihdetyöstä ja mielen hyvinvoinnin edistämisestä eri ikäryhmissä. Työ sisältää väestöviestintää, varhaista tunnistamista ja puheeksi ottoa sekä yhteistyötä kuntien, hyvinvointialueiden ja järjestöjen kanssa. Tuormaa avaa myös päihteiden käytön pitkäaikaisia trendejä eri ikäryhmissä Länsi-Uudellamaalla sekä kertoo tutkimukseen perustuvista parhaista ehkäisevän päihdetyön käytännöistä. Hannu Kauppinen yrittäjä, (ex. poliisi) yli 10 vuoden kokemus huumetyöryhmistä ja rikostutkinnasta Kauppinen tuo keskusteluun poliisityön näkökulman. Hän avaa, miten huumeiden saatavuus, jakelukanavat ja käyttäjäprofiilit ovat muuttuneet nopeasti. Katukaupan rakenteet ovat digitalisoituneet, ja nuorten altistuminen päihteille tapahtuu aiempaa varhaisemmassa vaiheessa. Kauppinen kertoo, miten muutos näkyy käytännössä ja millaisia ennaltaehkäiseviä ratkaisuja tarvitaan. Markku Siponen kansanedustaja, liikunnan ja terveystiedon lehtori Eduskunta Siponen tarkastelee päihdeilmiötä valtakunnallisesta näkökulmasta. Hän käsittelee lainsäädäntöä, hoitoketjuja ja resursointia sekä korostaa pitkäjänteisten, yli hallituskausien ulottuvien ratkaisujen tarvetta. Sauli Taipale nuorten päihdetyö Katutason katutyöntekijä Diakonissalaitos Taipale tuo keskusteluun vahvan käytännön kokemuksen nuorten arjesta. Hän on työskennellyt myös Espoon kaupungilla etsivänä, jalkautuvana nuorisotyöntekijänä kolme vuotta. Viimeiset 10 vuotta Taipale on työskennellyt hyvin monipuolisten ja monimutkaisten nuorten ja nuorten aikuisten tilanteiden parissa, joissa merkittävässä roolissa ovat olleet päihteet, mielenterveyden haasteet ja rikollisuus. Tilaisuus on avoin kaikille ja maksuton. Lämpimästi tervetuloa mukaan keskustelemaan ja kuulemaan eri näkökulmia ajankohtaisesta aiheesta.